Preventivne operacije protiv tumora
Svake godine, million žena širom svijeta sazna da boluje od raka dojke, a gotovo 200 hiljada ih dobije dijagnozu: rak jajnika.
Jedna nova studija pokazuje da žene koje se podvrgnu preventivnim operacijama smanjuju rizik da obole od tumora dojke i jajnika. Sandra Cohen nikad nije bolovala od raka dojke ili jajnika, ali je operativno uklonila svoje grudi i jajnike. Odluku da se podvrgne ovim zahvatima donijela je nakon što su joj i majka i baka umrle od iste vrste tumora: Doktori već godinama znaju da preventivna hirurgija smanjuje rizik od tumora jajnika i dojke kod žena koje, poput gospodje Cohen, imaju genetske mutacije BRCA 1 i BRCA 2. Ali, tek je jedna nedavna studija pokazala i to da takva operacija pomaže pacijenticama da žive mnogo duže. Dr. Susan Domchek, sa medicinskog fakulteta univerziteta Pennsylvania, koautor je četvorogodišnje studije koja je obuhvatila 2 i po hiljade žena sa genetskim mutacijama BRCA 1 i BRCA 2: Ni kod jedne žene koja je imala preventivnu mastektomiju nije se pojavio tumor dojke, a 7 procenata onih koje su odbile tu operaciju – kasnije su dobile dijagnozu te bolesti. Stepen pojave tumora dojke medju ženama koje su se podvrgle operaciji dojke bio je svega 1 procenat, dok je kod onih koje su odbile operaciju bio 7 procenata. Studija je pokazala i da je rizik od umiranja dramatično reduciran kod žena koje su se podvrgle operaciji – manji je gotovo 80 procenata kod raka jajnika, i 56 procenata kod raka dojke: Istraživači su zaključili i to da bi žene koje imaju ozbiljnu porodičnu istoriju obolijevanja od tumora jajnika ili dojke trebalo što više ohrabriti da izvrše genetska testiranja. Sandra Cohen je tako testirana i želi da uputi savjet drugim ženama sa sličnom porodičnom istorijom: Ova studija je objavljena u Žurnalu Američkog medicinskog društva.